Йордан Стубел
Пролет в гората

chitanka.info

Защо си, горо, ранобудна,

излъга ли те пролетта?

— Не е, но ме погали чудна

на бодри хора песента.

Тогава в клоните ми птици

запяха с бистрата вода

и минаха край мен войници

на щика с алена звезда.

Здрависаха ме с твърди стъпки,

с усмивка в ранните зори,

затуй от цвят и жълти пъпки

сега снагата ми гори.

Затуй от клон до клон люлея

живота в птичите гнезда

и като майчица им пея

за обич, мир и свобода!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.